Clasificación climática de Köppen

La clasificación climática de Köppen-Geiger fue criá en 1900 pol geógrafu russu, d’orihin alemán, especializau en climatología, Wladimir Köppen,Köppen, W., 1900: Versuch einer Klassifikation der Klimate, vorzugsweise nach ihren Beziehungen zur Pflanzenwelt (Intentu de clasificación climática en relación colas distribucionis vegetalis.) Geogr. Zeitschrift, 6, 593-611, 657-679. qu’endispués la modifícó en 1918Köppen, W., 1918: Klassifikation der Klimate nach Temperatur, Niederschlag und Jahresablauf (Clasificación de climas según temperatura, precipitación i ciclu estacional.). Petermanns Geogr. Mitt., 64, 193-203, 243-248. i la suscribió conjuntamenti con Rudolf Geiger en 1936.Köppen, W. & Geiger, R., 1936: Das geographische System der Klimate, Berlin. Consisti nuna clasificación climática natural mundiál qu’identifica cincu tipus de clima prencipallis, subdividius nun total de treinta crasis cuna serii de letras qu’indican el comportamientu delas temperaturas i precipitacionis que caraterizan ca clima i con ellu el tipu de vegetación dessistenti nellas.

Avalla una tipología climática basá en combinacionis delas medias anualis i mensualis delos valoris termopluviométricus. Estas combinacionis dan lugal a cincu tipus prencipális de clima correspondíus a otrus tantus conhuntus de vegetación: la selva equatorial, la sabana i l'estepa, los bosquis de caducifolias i de coníferas, la tundra i el desiertu. A estos cincu tipus se l’engadin delos que respondin a las particulariais climáticas las çonas de montaña i de alta montaña.

Desti xeitu, los sieti prencipális tipus climáticus, que atendin a valoris las temperaturas i coincidin ena su mayol parti colas grandis çonas climáticas terrestris, se arrepresentan por letras mayúsculas. Aluego, tenendu en quenta la destribución çonal las precipitacionis, á-si una devisión delos grupus anterionis en subgrupus designáus por letras minúsculas. Pol últimu, realiça una caracterización más específica las características térmicas engadiendu una tercel letra, tamién minúscula.

 Referencias